Хәния Фәрхи гаиләсендә 3 көн рәттән бәйрәм

	31 май көнне Хәния Фәрхинең кызы Алия өченчегә әни булды. 10 яшьлек Əминә белән 3 яшьлек Ясминәнең энесе туды! 3800 граммлык баһадир сабый Казан бәби табу йортларының берсендә туган. "Үзем малай таба алмаган идем, кызым безне уллы итте", - дип сөенә дәү әни.	 - Əле дә оныгым туганга ышанып бетә алмыйм. Бәхетнең бәхете бит бу! Уйлап кына карагыз әле, өч оныгым бар!
Башта минем туган көндә, 30 майда туар дигән идек, ашыкмады... Аннары, 1 июнь - Габделхәнең туган көне, ул көнне туар дип көттек. Ə ул 31е туды һәм хәзер бездә 3 көн рәттән бәйрәм!

Изге Рамазан аенда тугач, Рамазан исемен куштырачакбыз. Матур мөселман исеме. Балакайларыбыз исән-сау гына булсын! 
	Азалия ИСМӘГЫЙЛЕВА	
Шәһри Казан

	№ --- | 04.06.2017	


